Joma

Jóma – pramoninė Ispanijos kompanija, besispecializuojanti sportinės aprangos ir avalynės gamyboje. Kompanijos būstinė yra įsikūrusi Porltiljo de Tolede, nedideliame miestelyje netoli nuo Toledo (Ispanija) miesto.

 Istorija 

 1965–2000 
Kompaniją 1965 m. įkūrė Fructuoso Lopez. „Joma“ pradėjo savo produkcijos gamybą turėdama vos 8 žmonių kolektyvą. Palaipsniui „Joma“ išsikovojo patikimo aukštos kokybės futbolo avalynės, futbolo aprangos, sportinės avalynės ir kasdienės aprangos gamintojo reputaciją.

1992 m. kompanija tapo pirmaujančia Ispanijoje pagal futbolo avalynės pardavimus. 1997 m. „Joma“ tapo salės futbolui skirtos avalynės ir aprangos pardavimų lyderiu. 2000 m. mažytė Porltiljo de Tolede įkurta gamykla išsivystė į šiuolaikišką 70 000 m² ploto patalpas užimančią įmonęJoma history 2000 . „Joma“ įkūrė savo mokslinių tyrimų centrą, kuris užsiima naujų sportinės avalynės rūšių kūrimu bendradarbiaujant su Toledo avalynės tyrimų asociacija ir Valensijos biomechanikos institutu.

 2001–2009 
Dabartinė „Joma“ – tarptautinė kompanija turinti savo dukterines įmones JAV, Vokietijoje, Kinijoje, Italijoje, Meksikoje, Honkonge, Panamoje bei platinanti savo prekes daugiau kaip 70 šalių. Kompanija vysto gamybą Ispanijoje, Kinijoje ir Meksikoje bei aprūpina darbu daugiau kaip 1000 darbuotojų. 2007 m. „Joma“ buvo priimta į Ispanijos pripažintų prekinių ženklų forumą kaip vienas iš 70 šalies prekės ženklų, labiausiai paplitusių pasaulyje bei lyderiaujančių savo srityjeThe leading Spanish brand in sport shoes and clothes . 2007 m. kompanija teikė paramą daugiau kaip 40 profesionalių komandų ir daugiau kaip 500 sportininkų visame pasaulyje. 2009 m. kompanija sudarė rėmimo sutartį su Ispanijos lengvosios atletikos federacija, pagal kurią šios šalies lengvaatlečiai keturis ateinančius metus rungtyniavo vilkėdami „Joma“ sportinę aprangąJoma presented the Spanish Athletic National Team collection in a big event.

 Produkcija 
Kompanija gamina vyrišką, moterišką ir vaikišką sportinę aprangą bei avalynę tokioms sporto šakoms kaip futbolas, tenisas, fitnesas, lengvoji atletika, salės futbolas.

 Vadovybė 
Prezidentas Fructuoso Lopez, kompanijos valdybos pirmininkas – Jose Manuel Lopez.

 Šaltiniai 

 Nuorodos 
 Oficialus Joma internetinis puslapis

Kategorija:Ispanijos įmonės
Kategorija:Tekstilės bendrovės
Kategorija:Sporto prekių gamintojai